**OBRAZLOŽENJA FINANCIJSKOG PLANA ZA 2024. GODINU S PROJEKCIJAMA ZA 2025. I 2026. GODINU**

**PRORAČUNSKI KORISNIK 10590 – OŠ „IVO LOLA RIBAR“ LABIN**

**1.Općenito o planu proračuna proračunskog korisnika**

Nacrt Plana proračuna za OŠ „Ivo lola Ribar“ Labin (školske ustanove) za 2024.godinu temelji se na:

**Analiza ostvarenja prihoda i izdataka proračuna za 2023 god. procjena vlastitih prihoda za 2024.god. i prioritet u izvršavanju rashoda.**

Pri planiranju rashoda polazilo se od ostvarenja prihoda i zadovoljavanja zakonskih obaveza i drugih javnih izdataka čije financiranje čini osnovu za funkcioniranje školske ustanove.

**Uputama Ministarstva financija i osnivača Grada Labina za izradu proračuna JLP samouprave za razdoblje 2024.-2026. godine objavljene u rujnu odnosno listopadu 2023. godine.**

Prihodi i rashodi proračuna za 2024., 2025. i 2026 . godinu planirani su umjerenim rastom u odnosu na 2023.godinu ili u visini 2023. godine.

**Sadržaj proračuna**

Proračun se sastoji iz općeg i posebnog dijela te plana razvojnih programa kako je propisano člankom 16. Zakona o proračunu. Opći dio Proračuna čini Račun prihoda i rashoda i Račun financiranja. U Računu prihoda i rashoda planirani prihodi iskazani su po prirodnim vrstama i izvorima financiranja, a rashodi po ekonomskoj namjeni za koju služe u skladu sa Računskim planom proračuna i Pravilnikom o proračunskom računovodstvu. U računu financiranja iskazani su primici od prihoda poslovanja ostali primici za financiranje nefinancijske imovine. Posebni dio Proračuna sastoji se od plana rashoda i izdataka proračunskih korisnika iskazanim po vrstama, raspoređenih u programe koji se sastoje od aktivnosti i projekata. U okviru aktivnosti i projekata rashodi i izdaci su iskazani prema ekonomskoj i funkcijskoj klasifikaciji i izvorima financiranja sukladno Pravilniku o proračunskim klasifikacijama.

**Prihodi i primici**

**Prihodi i primici** školske ustanove za 2024. godinu planirani su u iznosu od 2.168.650,00 € a sastoje se od:

- prihoda poslovanja 2.163.650,00 €

- višak prihoda od prodaje 5.000,00 €

**Rashodi i izdaci** za 2024. godinu planirani su u iznosu od 2.168.650,00 €, a raspoređeni su na:

- rashode poslovanja 2.145.480,00 €

- rashode za nabavu nefinancijske imovine 23.170,00 €

U nastavku obrazloženja daje se tabelarni prikaz plana prihoda i primitaka te rashoda i izdataka po skupinama i podskupinama za 2023. i 2024. godinu sa planom za 2023.godinu (I izmjene i dopune plana proračuna za 2023.godinu) te indeksom 2023./2024. godine.

**PREGLED PRIHODA , PRIMITAKA I RASHODA PO SKUPINAMA ZA 2023. I 2024. GODINU**

**Tabela 1.**

**- U EUR**

|  |  |  |  |  |
| --- | --- | --- | --- | --- |
| **KONTO** | **VRSTA PRIHODA I PRIMITAKA** | **2023.- II REBALANS** | **PLAN 2024.** | **INDEKS**  **4/3** |
| **1** | **2** | **3** | **4** | **5** |
| **6** | **PRIHODI POSLOVANJA** | **2.176.881,00** | **2.163.650,00** | **99,30** |
| **63** | **POMOĆI IZ INOZ. I OD SUBJEKATA UNUTAR OPĆEG PRORAČUNA** | **1.709.384,00** | **1.693.814,00** | **99,00** |
| **65** | **PRIHODI OD UPRAVNIH I ADMIN.PRIST. PO POSEBNIM PROPISIMA I NAKNADA** | **117.520,00** | **106.780,00** | **90,80** |
|  |  |  |  |  |
| **66** | **PRIHODI OD PRODAJE PROIZVODA I ROBE TE PRUŽENIH USLUGA I PRIHODA OD DONACIJA** | **3.500,00** | **3.500,00** | **100,00** |
| **67** | **PRIHODI IZ NADLEŽNOG PRORAČUNA** | **346.477,00** | **355.256,00** | **102,53** |
| **9** | **VLASTITI IZVORI** | **6.881,00** | **5.000,00** | **72,66** |
| **92** | **REZULTAT POSLOVANJA** | **6.881,00** | **5.000,00** | **72,66** |
|  | **SVEUKUPNI PRIHODI I REZULTAT POSLOVANJA** | **1.930.562,00** | **2.168.350,00** | **112,31** |
| **3** | **RASHODI POSLOVANJA** | **2.143.271,00** | **2.145.480,00** | **101,97** |
| **31** | **RASHODI ZA ZAPOSLENE** | **1.673.498,00** | **1.706.490,00** | **101,97** |
| **32** | **MATERIJALNI RASHODI** | **454.299,00** | **418.090,00** | **92,03** |
| **34** | **FINANCIJSKI RASHODI** | **0,00** | **0,00** | **0,00** |
| **37** | **NAKNADA GRAĐANIMA I KUĆANSTVIMA NA TEMELJU OSIGURANJA I DRUGE NAKNADE (radni udžbenici)** | **14.600,00** | **20.000,00** | **80,00** |
| **38** | **OSTALI RASHODI** | **874,00** | **900,00** | **102,98** |
| **9** | **VLASTITI IZVORI** | **10.145,00** | **0,00** | **0,00** |
| **92** | **REZULTAT POSLOVANJA** | **10.145,00** | **0,00** | **0,00** |
| **4** | **RASHODI ZA NABAVU NEFINANCIJSKE IMOVINE** | **23.465,00** | **23.170,00** | **98,74** |
| **42** | **RASHODI ZA NABAVU PROIZVEDENE DUGOTRAJNE IMOVINE** | **23.465,00** | **23.170,00** | **98,74** |
|  | **SVEUKUPNI RASHODI:** | **2.183.762,00** | **2.168.650,00** | **99,31** |
|  | **REZULTAT POSLOVANJA:** | **0,00** | **0,00** | **-** |

**OBRAZLOŽENJE PRIHODA I PRIMITAKA**

**Prihodi poslovanja** **planirani su u visini** 2.168.650,00 € odnosno 99,30 % u odnosu na II. Izmjene i dopune 2023.godinu, a dijele se na:

**1. Pomoći iz inozemstva i od subjekata unutar općeg proračuna** planirani suu visini od 1.693.814,00 €, odnosno 99,00% u odnosu na II. izmjene i dopune plana za 2023. godinu. U sklopu navedene skupine planirana su sredstva za:

- pomoć Državnog proračuna za rashode za zaposlene školske ustanove 1.464.300,00 €

- pomoć Državnog proračuna za nabavu školskih udžbenika 34.670,00 €

- pomoć iz Državnog proračuna za mentorstvo, didaktički materijal i dr. 6.900,00 €

- pomoć iz Državnog proračuna za marendu za učenike 108.000,00 €

- pomoć iz proračuna Grada Labina za pomoćnike u nastavi – sredstva EU 24.500,00 €

- pomoć iz proračuna općine Raša za financiranje produženog boravka 22.084,00 €

- pomoć iz proračuna općine Kršan za financiranje produženog boravka 20.060,00 €

- pomoć iz županijskog proračuna za županijska natjecanja i zavičajnu nastavu 2.300,00 €

Prihodima iz Državnog proračuna isplaćuju se plaće preko COP-a za 65 djelatnika školske ustanove. Planiran je višak od 11,81 % u odnosu na 2023.god, razlog tomu je povećanje iznosa božićnice i regresa, koeficijenata tehničkog osoblja te obračunavanje privremenog dodatka na plaće za sve zaposlenike.

Ostali prihodi planirani su za nabavku udžbenika učenika koje financira MZO, isplate mentorstva i pokrivanje troškova ukoliko se naši učenici plasiraju na županijska ili državna natjecanja. Planirana su sredstva za pet pomoćnika u nastavi (jedan više nego u 2023. godini) koja su osigurana kroz program „Ravnomjerna socijalna i obrazovna inkluzija učenika s teškoćama u razvoju (RAST III)“ u iznosu od 35.500,00 € koje financira EU. U razdoblju 2023./2024. nositelj projekta je Grad Labin.

Općina Raša i općina Kršan učestvuju u pokriću rashoda plaće učiteljica zaposlene u produženom boravku za učenike s njihovog područja.

**2. Prihodi od upravnih i administrativnih pristojbi po posebnim propisima i naknada** planirana suu iznosu od 106.780,00 € odnosno 90,80% u odnosu na 2023. godinu. Sredstva su planirana više u odnosu na prethodnu godinu zbog većeg uključivanja učenika u produženi boravak.

U školskoj godini 2023./2024. u produženi boravak uključeni su učenici 1., 2, 3. i 4.. razreda. Ukupan broj učenika koji koristi usluge produženog boravka iznosi 179 učenika po cijeno od produženom boravku u iznosu od 2,00 € po danu i ostalih materijalnih i drugih troškova te udjela u plaći nastavnika produženog boravka, u iznosu 1,19 € po danu.

**-** Prihodi po posebnim propisima planirana su u iznosu od 106.780,00 € i odnose se na:

- financiranje produženog boravka učenika 102.780,00 €

- prihodi od refundacija štete- osiguranja 4.000,00 €

Grad Labin financira ručak za 7 učenika u produženom boravku, dok od Općina SV. Nedjelja Općine Kršan i Općine Pićan još nisu pristigla Riješenja o ostvarivanja prava na podmirivanje troškova prehrane u produženom boravku.

**3. Prihodi od prodaje proizvoda i robe te pruženih usluga i prihodi od donacija** planirani su u iznosu od 3.500,00 € - isto kao i u rebalansu za 2023. godinu.

Prihode od prodaje proizvoda i robe te pruženih usluga planirani su u visini od 3.000,00 € - isto kao i 2023.god. Školska ustanova ostvaruje prihode iznajmljivanjem školske dvorane vanjskim korisnicima.

Donacije od pravnih i fizičkih osoba planirali smo u iznosu od 500,00 € - što je za 100% isto kao 2023. godine. Nadamo se da će gospodarski subjekti biti zainteresirani za donacijom određenih sredstava.

**3. Prihodi iz nadležnog proračuna za financiranje redovne djelatnosti** planirani su u visini od 355.256,00 € ili 2,53% više u odnosu na II. izmjene i dopune za 2023. god., a odnose se na:

1**.** Prihodi iz nadležnog proračuna za financiranje redovne djelatnostiiznad standarda u iznosu od 176.256,00 €

- za pokriće plaća djelatnika u produženom boravku (7 djelatnika) – 149.786,00 €

- za pokriće rashoda za shemu voća i mlijeka – 15.000,00 €

- za školska natjecanja – 670,00 €

- za financiranje pomoćnika učenicima s teškoćama u razvoju u iznosu od 26.100,00 €

2**.**  Prihodi iz nadležnog proračuna za financiranje redovne djelatnostiDEC-a u iznosu od

173.000,00 € ili za 1,3 % manje u odnosu na II. izmjene i dopune plana za 2023. godinu te

- kapitalna ulaganja – DEC osnovnog obrazovanja u iznosu od 6.000,00 € za nabavku postrojenja i opreme te knjiga – 88% više nego u II. rebalansu 2023. godine (3.185,00 €)

**4. Prihodi po posebnim propisima - višak**

Krajem 2023. godine planira se ukupan višak prihoda u iznosu od 5.000,00 €.

**OBRAZLOŽENJE RASHODA I IZDATAKA**

**Rashodi i izdaci poslovanja** planirani su u iznosu **2.145.480,00** €  odnosu 1,97% više od II. izmjena i dopuna plana proračuna za 2023. godinu, a odnose se na:

**1. Rashode za zaposlene** - planirani su u iznosu od 1.706.490,00 € i to:

a) plaće (bruto) su planirane u iznosu od 1.410.100,00 €

b) ostali rashodi za zaposlene (regres za godišnji odmor, božićnica, dar djetetu, pomoći,

c) doprinosi na plaće su planirani u iznosu od 231.960,00 €

otpremnine) planirani su u iznosu od 64.430,00 €

**2. Materijalne rashode –** planirali smo u iznosu od 418.090,00 €, odnosno 92,03 % od II. izmjena i dopuna plana proračuna za 2023. godinu.

- Naknade troškova zaposlenima planirani su u iznosu 42.280,00 € ili 6,48% više od rebalansa plana proračuna za 2023 godinu. Odnose se na prijevoz na posao i s posla, stručno usavršavanje zaposlenika te naknade za službeni put zaposlenika škole.

- Rashodi za materijal i energiju su planirani u iznosu 266.340,00 €, odnosno 7,79% više u odnosu na I. rebalans plan proračuna za 2023. godinu. Rashodi su planirani za uredski materijal, trošak električne energije, materijal za tekuće i investicijsko održavanje te lož ulje, namirnice za školsku kuhinju, sitan inventar, nabavku službene i zaštitne odjeće i obuće. Rashodi su uvećani zbog energenata (el. energija, lož ulje, peleti) i ostalih rashoda čija cijena se povećava zbog gospodarske situacije (inflacija) u kojoj se nalazimo.

- Rashodi za usluge su planirani u iznosu 98.350,00 € ili 0,31 % I. izmjena i dopuna plana proračuna za 2023. godinu. Rashodi za usluge se planiraju za usluge telefona, poštanske usluge, prijevoz učenika ,usluge tekućeg i investicijskog održavanja, komunalne usluge, računalne usluge. zdravstvene usluge, intelektualne usluge.

- Ostali nespomenuti rashodi poslovanja su planirani u iznosu 11.120,00 € ili 84,96% I. izmjena i dopuna plana proračuna za 2023. godine. Rashodi su planirani za troškove premije osiguranja, pristojbe i naknade te prijevoz djece na natjecanja i razne manifestacije.

**-** Ostale naknade građanima i kućanstvima iz proračuna planirane su u iznosu od 20.000,00 € odnose se na nabavku radnih udžbenika za učenike koji se mijenjaju svake godine i financirani su od Državnog proračuna (MZO).

**3. Rashodi za nabavu nefinancijske imovine** su planirani u iznosu 23.170,00 €. Za nabavu opreme , uređaja i strojeva ( za potrebe nastave sukladno potrebama) planira se utrošiti 7.830,00 €. Za obnovu knjižne građe u biblioteci planira se utrošiti 1.340,00 € te iz sredstava MZO za nabavu udžbenika za učenika 14.000,00 €.

**2. PREGLED PLANIRAHIH PRIHODA I PRIMITAKA, RASHODA I IZDATAKA TE PLANIRANOG REZULTATA POSLOVANJA PREMA IZVORIMA FINANCIRANJA ZA 2024. GODINU**

Tabelarni pregled planiranog viška/manjka 2023. godine, planiranih prihoda i primitaka, rashoda i izdataka prema izvorima financiranja za 2024.godinu

**TABLICA 2. – U EUR**

|  |  |  |  |  |  |
| --- | --- | --- | --- | --- | --- |
| **NAZIV IZVORA PRIHODA** | **IZVOR** | **PLANIRANI VIŠAK7MANJAK** | **PLANIRANI PRIHODI 2024.** | **PLANIRANI VIŠAK/MANJAK**  **+ PLANIRANI PRIHODI 2024.**  **(kolona 3+4)** | **PLANIRANI RASHODI 2024.** |
| **1** | **2** | **3** | **4** | **5** | **6** |
| Opći prihodi i primici | 1.1.001 | 0,00 | 180.556,00 | 180.556,00 | 180.556,00 |
| Vlastiti prihodi | 3.9.000001 | 3.000,00 | 3.000,00 | 6.000,00 | 6.000,00 |
| Prihodi za posebne namjene | 4.9.000001 | 0,00 | 102.780,00 | 102.780,00 | 102.780,00 |
| Prihodi za decentralizirane funkcije osnovnog obrazovanja | 5.1.001 | 0,00 | 179.000,00 | 179.000,00 | 179.000,00 |
| Pomoći korisnika | 5.9.000001 | 0,00 | 229.514,00 | 229.514,00 | 229.514,00 |
| Pomoći - državna riznica | 5.9.000003 | 0,00 | 1.464.300,00 | 1.464.300,00 | 1.464.300,00 |
| Donacije | 6.9.000001 | 0,00 | 500,00 | 500,00 | 500,00 |
| Prihodi od naknada štete | 7.9.000001 | 2.000,00 | 4.000,00 | 6.000,00 | 6.000,00 |
| **UKUPNO:** |  | **5.000,00** | **2.163.650,00** | **2.168.650,00** | **2.168.650,00** |

**Izvor 1.1.001 Opći prihodi i primici**

Prihodi od nadležnog proračuna planirani su u iznosu od 176.256,00 €, a pokrivaju rashode za 7 učiteljica zaposlenih u produženom boravku, te osiguranje pomoćnicima učenicima s teškoćama te rashode za namirnice kroz shemu školskog voća.

**Izvor 3.9.000001 Vlastiti prihodi**

Vlastiti prihodi ostvaruju se iznajmljivanjem školske sportske dvorane. Planirani iznos za 2024. godinu iznosi 3.000,00 €. Sredstva ostvarena po tom izvoru financiranja podmiriti će troškove materijala za čišćenje i održavanje dvorane te ostale nespomenute usluge.

**Izvor 4.9.000001 Prihodi po posebnim namjenama**

Pod te prihode podrazumijevamo prihode koji se ostvaruju uplatom za produženi boravak. U matičnoj školi organiziran je program produženog boravka u dvije skupine – 48 učenika, u područnoj školi Kature brojimo tri grupe produženog boravka - 78 učenika i u područnoj školi Vinež imamo 53 učenika. Cijena pružanja usluge iznosi 3,19 € dnevno, 2,00 € za troškove pripreme ručka i 1,19 € za troškove plaće i ostalih materijalnih prava učiteljica.

**Izvor 5.1.001 Prihode za decentralizirane funkcije osnovnog obrazovanja**

U proračunu Grada Labina za 2024. godinu, a na temelju Odluke o kriterijima, mjerilima i načinu financiranja decentraliziranih funkcija osnovnog školstva za 2024. godinu, osigurana su sredstva za provođenje redovne djelatnosti osnovnoškolskog obrazovanja u iznosu od

179.000,00 eura.

Ta su sredstva planirana za pokriće tekućih izdataka škole: službenih putovanja, uredskog materijala, energije, usluge telefona, pošte i prijevoza, prijevoz učenika, komunalnih usluga, računalnih usluga, zdravstvenih usluga, ostalih usluga, premija osiguranja i ostalih nespomenutih rashoda poslovanja, materijala za tekuće i investicijsko održavanje, usluge tekućeg i investicijskog održavanja, te kapitalnih ulaganja u zgradu Škole.

Smatramo da navedeni iznos nije dovoljan za pokriće svih tekućih izdataka Škole.

**Izvor 5.9.000003 Pomoći korisnika – Državna riznica**

Prihod iz državnog proračuna za financiranje rashoda zaposlenih planiran je u visini od 1.464.300,00 €. Rashodi za zaposlenečine rashodi za plaće (bruto), ostali rashodi za zaposlene kao što su naknade za pomoć, jubilarne nagrade, božićnica, regres i drugo te doprinosi na plaće.

**Izvor 5.9.000001 – Pomoći korisnika**

Prihodi planirani po ovom izvoru iznose 218.514,00 € od čega:

* Osiguranje pomoćnika u nastavi – tekuće pomoći iz proračuna – fondovi a EU - planirani iznos za 2024.godinu iznosi 24.500,00 € za pet pomoćnika u nastavi.
* Prihodi iz državnog proračuna - marende za učenike u iznosu od 108.000,00 €
* Prihodi iz državnog proračuna za nabavu menstrualno-higijenskih potrepština za učenice u iznosu od 900,00 €
* Prihodi za financiranje rashoda zaposlenih u produženom boravku od strane Općine Raša iznose 22.084,00 €
* Prihodi za financiranje plaće učiteljice produženog boravka u PŠ Vozilići od općine Kršan u iznosu od 20.060,00 €
* Planirani iznos prihoda od strane MZO i AZOO iznosi 40.670,00 € od čega će se financirati rashodi nabavke obveznih udžbenika i radnih materijala za školsku godinu 2023/2024., nabavku nastavnih sredstava i pomagala za provođenje kurikularne reforme te nabavku lektirnih naslova
* Prihodi od pomoći županijskog proračuna planirani su u visini od 1.300,00 € za finaciranje rashoda odlaska učenika i mentora na županijska natjecanja te 1.000,00 € za projekt ''zavičajna nastava''.

**Izvor 6.9.000001 Prihodi od donacija**

Prihodi od donacija pravnih i fizičkih osoba za 2024.godinu planirani su u iznosu od 500,00 €, a financirati će se izvannastavne aktivnosti učenika sukladno GPiP Škole.

**Izvor 7.9000001 Prihodi od naknada štete**

Prihodi od naknada štete za 2024. godinu planirali smo u iznosu od 4.000,00 € koji bi se utrošili na hitne intervencije odnosno na usluge tekućeg i investicijskog održavanja.

**2. OBRAZLOŽENJE POSEBNOG DIJELA PRORAČUNA**

**SAŽETAK DJELOKRUGA RADA PRORAČUNSKOG KORISNIKA**

**Obrazloženje**

**Zakonska osnova:** **Zakonske odredbe**

Zakon o odgoju i obrazovanju u osnovnoj i srednjoj školi („Narodne novine“, br. 87/08, 86/09, 92/10, 105/10, 90/11, 5/12, 16/12, 86/12, 94/13, 136/14, 152/14, 7/17.68/18,98/19,64/20.), Zakon o ustanovama, („Narodne novine“, br. 76/93, 29/97, 47/99, 35/08,127/19), Zakon o proračunu („Narodne novine“, br. 87/08, 136/12, 15/15, 144/21), Pravilnik o proračunskim klasifikacijama („Narodne novine“, br. 26/10, 120/13,01/20.) i Pravilnik o proračunskom računovodstvu i računskom planu („Narodne novine“, br. 124/14, 115/15, 87/16 3/18 i 126/19, 108/2020) Pravilnik o utvrđivanju proračunskih i izvanproračunskih korisnika državnog proračuna i proračunskih i izvanproračunskih korisnika proračuna jedinica lokalne i područne (regionalni) samouprave te o načinu vođenja registra (NN 128/09,142/14,23/19), Zakon o fiskalnoj odgovornosti (NN 139/10,19/14,111/18),Uredba o sastavljanju i predaji Izjave o fiskalnoj odgovornosti i izvještaja o primjeni fiskalnih pravila (NN, 78/11,106/12,130/13,19/15,119/15,95/19),

Upute za izradu proračuna lokalne samouprave Grada Labina za razdoblje 2023-25.

Godišnji izvedbeni odgojno-obrazovni plan i program rada za školsku godinu 2023/2024.(GPP) donesen je 05.10.2023.god.

Školski kurikulum OŠ «Ivo Lola Ribar» Labin, nastavne i izvannastavne aktivnosti za šk.god.2023/2024.

Državni pedagoški standard osnovnoškolskog sustava odgoja i obrazovanja („Narodne novine“, br.63/08 i 90/10) - Nacionalni okvirni kurikulum za predškolski odgoj i obrazovanje te opće obvezno i srednjoškolsko obrazovanje 2011.

Zakon o uvođenju eura kao službene valute u RH (NN 57/2022).

**Programa: OBRAZOVANJE**

Djelatnost školske ustanove je osnovno školovanje djece. Osnovno školovanje ostvaruje se na temelju nastavnog plana i programa, te kurikuluma školske ustanove. Programom se utvrđuje obvezatni i izborni predmeti. Osim tih predmeta djelatnost školske ustanove obuhvaća i posebne oblike odgojno-obrazovnog rada (dodatna i dopunska nastava) te izvannastavne i izvanškolske aktivnosti. U školi se također provode i ostali programi koji omogućavaju poboljšavaju kvalitetniji boravak učenika kao što je produženi boravak i razne druge tematske radionice za učenika .

Nastava se odvija u petodnevnom radnom tjednu u jednoj smjeni- jutarnjoj.

Ove školske godine u školsku ustanovu upisano je 535 učenika u 26 razrednih odjela u tri područne škole i matičnu zgradu (matična zgrada 1.-8.razreda 351 učenika, PŠ Kature 1.-4. razreda 87 učenika, PŠ Vinež 1.-4. razreda 74 učenika i PŠ Vozilići u kombinacij 23 učenika) u odnosu na šk.godinu 2022/23. upisano je 21 učenika više.

Ukupan broj zaposlenih u školskoj ustanovi je cca 75-76 djelatnika ili cca 66-67 na bazi izračuna sati rada. Plaće za 65 djelatnika isplaćuju se iz Državnog proračuna, za 7 djelatnika isplaćuju se iz sredstava Grada Labina, Općine Raša, Općine Kršan i uplata roditelja za produženi boravak te za pet pomoćnika iz proračuna Grada Labina. Kod obračuna plaće uzimaju se u obzir različiti koeficijenti među djelatnicima, a također dio djelatnika nije zaposlen u punom radnom vremenu.

**Opis i cilj programa:**

Cilj programa je osposobiti učenike za postizanje što boljih i kvalitetnijih rezultata tijekom školske godine, usmjeriti ih da streme ka znanju, uspjehu i konkurentnosti, pružiti im mogućnost daljnjeg nastavka školovanja, odnosno usaditi im ljubav prema učenju i usvajanju novih znanja a što će ostati u njima kao trajna vrijednost. Cilj je i omogućiti učenicima i polaznicima sudjelovanje na regionalnim, državnim i međunarodnim natjecanjima, projektima Grada Labina i susjednih općina .

**Planirana sredstva:**

Za potrebe izvršenja aktivnosti ovog programa za 2024. godinu planirano je ukupno2.168.650,00 €.

**Pokazatelji uspješnosti** : su uspjeh učenika na kraju nastavne godine i sudjelovanje, kao i postignuti rezultati učenika na brojnim županijskim i državnim natjecanjima iz područja: kulture, sporta,i obrazovanja, tehničke kulture itd. isti se dostavljaju gradskoj upravi na uvid svake godine na kraju školske godine.

Rizici su eventualni nedostatak sredstava za realizaciju planiranih programa i aktivnosti i otežani uvjeti za izvođenje nastavnog procesa.

Neprovođenjem ili djelomičnim provođenjem ovakvih programa i aktivnosti dovodi se u pitanje primjena standarda ili zakonskog minimalnog standarda u školi, te zadovoljavanje potreba djece i njihovih roditelja na području Grada Labina za odgojem, naobrazbom, prehranom, rehabilitacijom i socijalnom skrbi.

**Aktivnosti u školskoj ustanovi su:**

**Aktivnost: Financiranje djelatnosti osnovnog školstva**

Ova se aktivnost ostvaruje iz decentraliziranih funkcija financiranja, općih prihoda i primitaka iznad standarda, vlastitih prihoda, prihoda za posebne namjene , pomoćima Državnog proračuna , donacijama poslovnih subjekata te prihoda od naknada šteta.

Financiranje nabavke namirnica shema školskog voća i mlijeka.

Financiranje materijalnih rashoda odnosi se na troškove vezane za, odlazak učitelja na stručna usavršavanja, troškove kotizacija za natjecanja učenika i seminare, nabavku uredskog materijala, materijala za čišćenje i održavanje, poštanske i telefonske troškove, prijevoza, nabavku sitnog inventara, troškove energije i lož ulja, komunalne, računalne i ostale usluge, premije osiguranja i usluge promidžbe i informiranja, intelektualne usluge, nabavku opreme, troškove najma opreme te troškove tekućeg i investicijskog održavanja.

U školi je organizirana školska marenda po cijeni od 1,33 € koju u potpunosti financira MZO. Ove godine uključeno je ukupno cca 450 učenika.

Za tu aktivnost planirana su sredstva u iznosu od 108.000,00 €.

**Aktivnost: Produženi boravak**

Ova se aktivnost ostvaruje iz uplata roditelja za produženi boravak, Grada Labina i Općine Raša, općine Kršan te vlastitih prihoda. Iz tih sredstava financiraju se rashodi za zaposlene osam djelatnika, materijalni rashodi za službena putovanja, troškovi dolaska i odlaska na posao,i nabavku namirnica. Ove godine u produženi boravak uključeni su učenici od 1. do 4. razreda. U odnosu na prošlu školsku godinu broj učenika je povećan te sada iznosi 198 učenika.

U matičnoj i područnim odjelima na Katurama i Vinežu organizirano je sedam odjeljenja produženog boravka, jedna u Vozilićima, odnosno ukupno osam odjeljenja.

Za tu aktivnost planirana su sredstva u iznosu od 305.710,00 €.

**Aktivnost: Dodatne aktivnosti učenika i osoblja u školskoj ustanovi**

Ova se aktivnost ostvaruje iz financiranja Grada Labina , Županija i Državnog proračuna

za pokriće rashoda službenih putovanja, prijevoza za natjecanje učenika te pokriće rashoda za mentorstvo, nabavku udžbenika za učenike školske ustanove.

Za tu aktivnost planirana su sredstva u iznosu od 40.670,00 €.

**Aktivnost: Osiguranje pomoćnika učenicima s teškoćama**

Osiguranje pomoćnika u nastavi aktivnost je kojim se nastoji izjednačiti mogućnosti svih učenika, unapređenje položaja djece s teškoćama i njihovih obitelji te stvaranje uvjeta za njihovo aktivno sudjelovanje u građanskim, društvenim i kulturnim aktivnostima njihovih zajednica. U ovoj školskoj godini imamo pet pomoćnika u nastavi. Sredstva su osigurana kroz program „Ravnomjerna socijalna i obrazovna inkluzija učenika s teškoćama u razvoju (RAST III)“ u iznosu od 26.100,00 € koje financira EU. U razdoblju 2023./2024. nositelj projekta je Grad Labin koji tu aktivnost financira u iznosu od 26.100,00 €.

**Aktivnost: Financiranje izvannastavnih projekata i drugo**

Sredstva po ovoj aktivnosti planirana su za provođenje školskih projekata kojima se potiče i poboljšava obrazovanje naših učenika, vlastitih prihoda od najma školskog stana.

Područna škola Vozilići uključila se u projekt zavičajne nastave te se kroz brojne nastavne i izvannastavne aktivnosti i terensku nastavu učenicima približava njihov zavičaj i njihovi ljudi i

običaji.

Dio rashoda pokriva se iz sredstava Istarske županije kroz program Zavičajne nastave.

Za tu aktivnost planirana su sredstva u visini od 1.000,00 €.

**Kapitalni projekt:**

Za 2024. godinu predvidjeli smo sredstva za nabavku potrebne opreme po kabinetima sukladno potrebama, nabavke opreme i uređaja za školsku kuhinju, knjiga za školsku knjižnicu. Sredstva su osigurana iz sredstava DEC- u iznosu od 6.000,00 €.

Ravnatelj:

Miro Alilović, prof. savjetnik